cyanic-selkie/wikianc huggingface dataset:
Pemberontakan Arab
Tentera Uthmaniyyah
Tentera Uthmaniyah di Hijaz berjumlah 20, 000 orang sehingga tahun 1917. Semasa pemberontakan bermula dalam bulan Jun 1916, Kor ke-VII Tentera ke-4 Tentera Darat Uthmaniyah disetesenkan di Hijaz dan disertai oleh Divisyen ke-58 Infantri yang diperintah Leftenan Kolonel Ali Necib Pasha, Kuvvie- Mürettebe ("Pasukan Sementara") diketuai Mehmed Cemal Pasha, yang bertanggung jawab menjaga jalan kereta api Hijaz dan Hicaz Kuvvei Seferiyesi ("Pasukan Ekspedisi Hijaz") di bawah pemerintahan Jeneral Fakhri Pasha. Kuvvie- Mürettebe Kedua ditubuhkan pada tahun 1917 oleh sebab serangan yang semakin bertambah. Pasukan Uthmaniyah termasuk beberapa ketumbukan Arab yang masih taat kepada Sultan-Khalifah dan bertempur dengan berani menentang Angkatan Bersekutu. Tentera Uthmaniyah pada awalnya memiliki kelebihan berbanding tentera Hashim kerana mereka dibekalkan secukupnya dengan senjata Jerman. Tambahan pula, angkatan Uthmaniyah mendapat sokongan tentera udara Uthmaniyyah, skuadron udara dari Jerman dan angkatan separa tentera (gendarmerie) Uthmaniyah. Lebih lagi, pihak Uthmaniyah bergantung pada sokongan Ibn Rashid, Raja Ha'il dan kaumnya yang menguasai apa yang kini utara Arab Saudi dan yang mengikat kedua-dua tentera Hashim dan Saud dengan ancaman menjalankan serangan ke atas mereka. Kelemahan ketara angkatan Uthmaniyah ialah mereka berada di penghujung talian perhubungan yang panjang dan tidak berapa kukuh dalam bentuk jalan kereta api Hijaz. Oleh sebab kelemahan logistik ini, mereka sering kali terpaksa bertempur secara defensif ataupun secara bertahan. Serangan Uthmaniyah ke atas tentera Hashim sering kali gagal lebih oleh sebab masalah bekalan daripada tindakan musuh.
Sumbangan utama Pemberontakan Arab kepada peperangan [Perang Dunia Pertama] ialah memerangkap berpuluhan ribu anggota tentera Uthmaniyah yang jika tidak kerananya dapat digunakan untuk menyerang Terusan Suez. Ini membolehkan pihak British menjalankan operasi ofensif tanpa menghadapi risiko serangan balas oleh pihak Uthmaniyah. Sesungguhnya inilah alasan British mencetuskan pemberontakan – satu contoh klasik peperangan tak simetri.
Pertempuran
Pada 5 Jun 1916, dua daripada anak lelaki Syarif Husain, Amir Ali dan Amir Faisal, memulakan bibit-bibit pemberontakan dengan menyerang garison Uthmaniyah di Madinah. namun, serangan itu ditangkis pertahanan Turki yang dipimpin oleh Fakhri Pasha. Pemberontakan sebenarnya bermula pada 10 Jun 1916 apabila Syarif Husain memerintah penyokongnya menyerang garison di Makkah. Dalam Pertempuran Makkah berikutnya, pertempuran jalanan (bandar) berlaku di antara tentera Uthmaniyah yang lebih bilangan anggotanya tetapi lebih baik peralatannya, dengan tentera Husain. Pasukan Hashim diperkukuhkan dengan tentera Mesir yang dihantar oleh pihak British. Pasukan ini memberi sokongan artileri dan akhirnya Makkah ditawan oleh tentera Hashim pada 9 Julai 1916. Tembakan sembarangan artileri oleh pihak Uthmaniyah merosakkan Makkah. Tindakan ini digunakan pihak Hashim sebagai alat propaganda yang berkesan dengan menggambarkan pihak Uthmaniyah sebagai pihak yang merosakkan tempat suci Islam. Pada 10 Jun juga, seorang lagi anak Husain, Amir Abdullah melancarkan serangan ke atas bandar Taif. serangan ini pada mulanya dapat ditangkis pihak Uthmaniyah dan bertukar menjadi kepungan. Abdullah akhirnya dapat menawan Taif selepas dibantu artileri Mesir, pada 22 September 1916.
Angkatan laut British dan Perancis telah megusir bot-bot tempur Uthmaniyah dari Laut Merah pada awal peperangan. Pelabuhan Jeddah diserang 3,500 tentera Arab pada 10 Jun 1916 dengan dibantu tembakan meriam dan pengeboman oleh kapal perang dan kapal terbang British. Garison Uthmaniyah menyerah diri pada 16 Jun 1916. Sehingga hujung bulan September, tentera Arab telah menawan bandar-bandar Rabegh, Yenbo, Qunfida, dan 6000 orang tahanan. Seramai 15 ribu orang tentera Uthmaniyah masih berada di Hijaz.
Tahun 1916: TE Lawrence
thumb|180px|left|TE Lawrence ("Lawrence dari Arabia") di Rabegh di utara [[Jeddah, 1917.]]
Dalam bulan Jun 1916 pihak British menghantar beberapa pegawai bagi membantu pemberontakan di Hijaz, terutamanya Kolonel Cyril Wilson, Kolonel Pierce C. Joyce, dan Kolonel Stewart Francis Newcombe. Tambahan pula, misi ketenteraan Perancis yang diketuai Kolonel Edouard Brémond juga dihantar. Pihak Perancis mendapat kelebihan berbanding British kerana misinya termasuk beberapa pegawai Muslim seperti Kapten Muhammand Ould Ali Raho, Claude Prost, dan Laurnet Depui (Prost dan Depui memeluk Islam semasa tempoh perkhidmatan mereka di Arabia). Kapten Rosario Pisani dari Tentera Darat Perancis, walaupun bukan Muslim, juga memainkan peranan penting dalam pemberontakan sebagai seorang pegawai kejuruteraan dan artileri bersama Tentera Utara Arab.
Kerajaan British di Mesir menghantar seorang pegawai muda, Kapten TE Lawrence, ("Lawrence dari Arabia") untuk bertugas bersama pasukan Hashim di Hijaz pada bulan Oktober 1916. Peranan Lawrence sebagai penghubung British dengan tentera Hashim, terutamanya Amir Faisal, sangat masyhur. Namun, sejarawan British David Murphy menulis bahawa walaupun Lawrence hanya seorang daripada ramai pegawai British dan Perancis yang bertugas di Arabia, para sejarawan gemar menulis seolah-olah Lawrence seorang sahaja yang mewaliki perjuangan pihak Bersekutu di Arabia.
Pendapat Murphy disokong oleh seorang ahli sastera danpegawai tentera British dalam Perang Dunia Pertama, Richard Aldington. Dalam bukunya yang diterbitkan pada tahun 1955, Aldington, yang tercedera di Barisan Barat pada tahun 1918, menimbulkan skandal kerana beliau menuduh Lawrence sebagai seorang penipu. Namun penulisan terkemudian oleh sejarawan dan pengkaji lain menunjukkan Lawrence sebagai seorang yang berkemampuan mahupun sedikit aneh (eksentrik).
Lawrence mendapat bantuan Tentera Laut Diraja British bagi menangkis serangan Uthmaniyah ke atas Yanbu pada bulan Disember 1916. tetapi pada hakikatnya sumbangan utama Lawrence kepada pemeberontakan ialah meyakinkan ketua-ketua Arab, (Amir Faisal dan Amir Abdullah, menyelaraskan tindakan mereka supaya selari dengan strategi British. Lawrence menjalin perhubungan rapat dengan Faisal berbanding Abdullah. Hubungan baik Lawrence dan Faisal membawa manfaat kepada Tentera Utara Arab, yang diketuai Faisal, yang mendapat sebahagian besar bantuan British. Sebaliknya perhubungan Lawrence dengan Abdullah renggang dan hasilnya ialah Tentera Timur Arab Abdullah kurang mendapat bantuan British. Lawrence meyakinkan pihak Arab agar tidak mengusir Uthmaniyah dari Madinah (lihat Pengepungan Madinah) dan sebaliknya menumpukan perhatian kepada serangan ke atas jalan kereta api Hijaz. Ini mengikat tentera Uthmaniyah yang terpaksa mempertahakan jalan kereta api dan membaiki kerosakan hasil serangan Arab berkali-kali. Pada 1 Disember, Fakhri Pasha memulakan serangan dengan kekuatan tiga briged dari Madinah, bertujuan untuk menawan bandar pelabuhan Yanbu. Serangan ini berjaya dipatahkan oleh tentera Arab dengan bantuan tembakan oleh lima kapal perang Tentera Laut British. Tentera Syarif berjaya mencederakan dan membunuh membunuh ramai tentera Uthmaniyah – satu kekalahan yang teruk yang dialami tentera Uthmaniyah dalam kempen ini. Fakhri kemudiannya berpaling ke arah selatan dan cuba menawan bandar Rabegh, tetapi disebabkan serangan gerila ke atas laluan bekalannya serta serangan udara oleh Kor Udara Diraja British yang beroperasi dari Yanbo, terpaksa berundur ke Madinah pada 18 Januari 1917.
Dalam masa ini kekuatan Arab meningkat kepada 75 ribu orang dilengkapi dengan 28 ribu raifal dan dibahagikan kepada tiga kumpulan utama. Pasukan Ali mengancam Madinah, Abdullah beroperasi mengasak talian perhubungan serta merampas bekalan Uthmaniyah sementara Faisal berpangkalan di Wejh. Pasukan yang menaiki unta boleh beroperasi dalam lingkungan 1,600 km (1,000 batu), dan membawa kelengkapan serta bekalan makanan sendiri. Mereka mendapt air daripada sistem perigi dengan jaraknya lebih kurang 160 km satu dengan yang lain.
Tahun 1917
Tahun 1917 bermula dengan baik buat pasukan Hasyim dengan serangan hendap ke atas konvoi Uthmaniyah dan rampasan syiling emas bernilai £20,000 oleh Amir Faisal dan Tentera Utara Arab yang diketuainya. Emas tersebut diperuntukkan bagi menyogok kaum Badwi agar menyokong Sultan. Gerila Hasyim mula menyerang landasan kereta api Hijaz pada awal tahun 1917 dan pada awalnya menumpukan usaha mereka kepada meletupkan bahagian-bahagian jalan kereta api yang tidak dikawal. Mejar H. Garland, seorang daripada pegawai British yang menyertai pasukan Faisal telah mencipta sejenis periuk api yang disebut bom Garland. Senjata ini digunakan secara efektif terhadap landasan kereta api Hijaz.
Pada kebiasaannya, serangan Arab melibatkan penggunaan periuk api. Satu contoh serangan biasa ialah operasi yang diketuai pegawai British Newcombe dan Joyce yang pada malam Julai 6/7, 1917, telah meletakkan 500 buah periuk api pada landasan kereta api Hijaz. Kesemua periuk api diletupkan serentak pada lebih kurang jam 2 pagi. Dalam satu serangan pada bulan Ogos 1917, Kapten Raho daripada Misi Perancis mengetuai sepasukan Badwi dan berjaya meletupkan landasan kereta api sepanjang lima kilometer dan empat buah jambatan.
Kegagalan Uthmaniyah menawan Yanbu pada bulan Disember 1916 membawa kepada penambahan kekuatan tentera Hasyim. Tentera Uthmaniyah terpaksa menjalankan operasi pertahanan dan defensif. Namun pada bulan Mac 1917, satu pasukan Uthmaniyah yang disertai anggota suku kaum Kerajaan Ha'il yang diketuai Ibn Rashid menjalankan operasi pembersihan di Hijaz yang menjejaskan pasukan Hasyim dengan teruk mahupun tidak menawan Yanbu. Pada hari-hari kemudian Lawrence mendakwa bahawa kegagalan Uthmaniyah menawan Yanbu merupakan titik perubahan yang memastikan kekalahan Uthmaniyah di Hijaz.
Pada tahun 1917, Lawrence mengatur satu operasi bersama di antara gerila Arab dengan pasukan di bawah pemerintahan Auda Abu Tayi (sehingga saat itu berkhidmat dengan Uthmaniyah). Pasukan bersama ini menyerang bandar pelabuhan Aqaba dalam operasi yang kini disebut Pertempuran Aqaba.
Lewat tahun 1917, pejuang Hasyim membantu serangan musim sejuk Jeneral Allenby terhadap garisan pertahanan Gaza-Bersheeba yang kemudiannya membawa kepada Pertempuran Beersheba dengan menjalankan serangan kecil-kecilan terhadap kedudukan Uthmaniyah. Satu contoh serangan kebiasaan ialah operasi yang diketuai Lawrence yang berjaya memusnahkan konvoi kereta api Uthmaniyah dengan meletupkan jambatan di Mudawwarah semasa konvoi itu melintasinya, dan kemudiannya menjalankan serang hendap ke atas pasukan Uthmaniyah yang datang untuk membaiki kerosakan. Kemenangan Allenby membawa dengan kepada penaklukan Baitulmuqaddis sebelum Hari Natal 1917.
Lo Su Fui
Lo Su Fui adalah ahli politik tempatan dari Sabah, Malaysia yang berbangsa Cina dan merupakan ahli parti PBS-GRS. Beliau telah memenangi kerusi, Sabah pada Pilihan raya umum Malaysia 2022 yang lalu dan digelar sebagai "Giant Killer" selepas berjaya menewaskan pengerusi PKR Sabah yang juga merupakan penyandang bagi Kerusi Parlimen iaitu Christina Liew Chin Jin. Beliau juga merupakan Pegawai Khas (Hal Ehwal Tiong Sabah) kepada Ketua Menteri Sabah, Hajiji Noor. .
HOOQ
HOOQ ialah video layanan permintaan streaming dari Singapura. HOOQ ialah usaha sama Sony Pictures, Warner Bros., dan Singtel dengan kehadiran di Filipina, Thailand, India, Indonesia, dan Singapura.
Sekolah Kebangsaan Jalan Baharu, Pulau Pinang
Sekolah Kebangsaan Jalan Baharu atau nama ringkasnya SK Jalan Baharu, merupakan sebuah Sekolah kebangsaan yang terletak di, Perai Jalan Baru.
Pada 2009, Sekolah Kebangsaan Jalan Baharu memiliki 597 orang pelajar lelaki dan 574 orang pelajar perempuan, menjadikan jumlah keseluruhan murid seramai 1171 orang. Ia mempunyai seramai 70 orang guru.2009
Menteri Tentera Udara Itali
Kerajaan Itali
Parti:
Gabungan:
Lain:
Republik Itali
Parti:
Gabungan:
Atikah Suhaime
Kerjaya
Pada usia 19 tahun, Atikah Suhaime memulakan kerjaya televisyen pada 2010 di negara kelahirannya, Singapura menerusi drama Dikir Puteri dan Delicatesseen terbitan Mediacorp untuk saluran Mediacorp Suria.
Beliau berhijrah ke Malaysia pada tahun 2012 di mana beliau menyertai Metrowealth Pictures sebagai salah seorang artis naungannya. Drama pertama lakonannya di Malaysia ialah Rawan di mana Atikah berlakon bersama Faralyna Idris, Erin Malek, dan Fadzil Zahari. Setahun kemudian, Atikah membuat penampilan filem pertamanya menerusi watak Mila dalam filem komedi gelap 2013, Lagenda Budak Hostel arahan Ismail Bob Hasim. Juga pada tahun sama, beliau berlakon bersama Bella Dally dan Intan Ladyana dalam drama Dewi Lasak arahan Pierre Andre, memegang watak sebagai Dewi Qistina.
Beliau kemudiannya berlakon dalam filem dokumentari seram Highland Towers arahan Pierre yang mendokumenkan peristiwa tragedi Highland Towers pada 1993. Filem ini turut dibintangi oleh Shima Anuar, Adibah Yunus, Mikail Andre dan Niezam Zaidi. Pada tahun 2014, Atikah berlakon dalam filem Banglasia arahan Namewee. Beliau juga bergandingan bersama Syafiq Kyle dengan memegang watak sebagai Tania Katsura dalam drama bersiri adaptasi novel, Bila Hati Berbicara di TV3.
Pada tahun 2016, Atikah berlakon dalam drama adaptasi novel, Si Kolot Suamiku lakonan Amar Baharin dan Siti Elizad. Seterusnya beliau membintangi watak Nora Sikin dalam filem romantik Indonesia, My Stupid Boss arahan Upi Avianto lakonan Reza Rahadian dan Bunga Citra Lestari.
Bermula 10 Julai 2018, beliau menjadi pelakon utama bersama Aedy Ashraf, Nelydia Senrose dan Ben Amir dalam drama Cinta Tiada Ganti adaptasi telenovela Filipina Sana'y Wala Nang Wakas terbitan ABS-CBN; memegang watak sebagai Arianna Natasya, seorang penyanyi kelab malam. Ia mengisahkan percintaan Ara dan Mukhriz yang penuh dengan ujian akibat dosa lampau ibu bapa mereka.
Pada tahun 2020, Atikah membintangi drama dari negara kelahiran beliau iaitu Poskad Dari Alhambra yang akan ditayangkan di MediaCorp Suria. Selain itu, beliau juga akan membintangi filem Kajeng Kliwon dari negara Indonesia yang diarahkan oleh Bambang Drias. Filem ini akan mula ditayangkan pada 13 Februari 2020 di Indonesia.
Kehidupan peribadi
Pada 22 Mac 2018, Atikah telah bertunang dengan penyanyi Singapura, Awi Rafael, dan dilaporkan akan berkahwin pada 15 Mac 2019, namun perkahwinan tersebut dibatalkan.
Maaya Uchida
Maaya Uchida (内田 真礼 Uchida Maaya, lahir pada 27 Disember 1989 di Tokyo) adalah seorang lakonan suara, aktris dan penyanyi dari Jepun yang di agensi I'm Enterprise.
Sekolah Kebangsaan Juara, Pulau Pinang
Sekolah Kebangsaan Juara atau nama ringkasnya SK Juara, merupakan sebuah Sekolah kebangsaan yang terletak di Cherok To' Kun.
Pada 2009, Sekolah Kebangsaan Juara memiliki 396 pelajar lelaki dan 395 pelajar perempuan, menjadikan jumlah keseluruhan murid seramai 791 orang. Ia mempunyai seramai 50 orang guru.2009
Gunung Nyiragongo
Gunung Nyiragongo adalah sebuah gunung berapi strata aktif dengan ketinggian 3470 m terletak dalam Pergunungan Virunga yang berdekatan dengan Rekahan Albert di timur benua Afrika. Ia terletak dalam Taman Negara Virunga di Republik Demokratik Kongo, sekitar 12 km utara bandar Goma dan Tasik Kivu dan di sebelah barat sempadan Rwanda.
Kawah utama kira-kira 2 km lebar dan biasanya mengandungi tasik lava. Kawah ini mempunyai dua petangga lahar sejuk yang berbeza dalam dinding kawah - satu di sekitar 3175 m dan yang lebih rendah kira-kira 2975 m.
Kelayakan Piala Dunia FIFA 1974 (AFC dan OFC)
Senarai di bawah adalah tarikh dan keputusan bagi pusingan Kelayakan Piala Dunia FIFA 1974 untuk zon Asia dan Oceania (AFC dan AFC). Untuk mendapatkan gambaran keseluruhan pusingan kelayakan, lihat artikel Kelayakan Piala Dunia FIFA 1974.
, dan  menarik diri sebelum perlawanan dimainkan. Baki 15 pasukan dibahagikan kepada 2 zon, berdasarkan pertimbangan geografi dan politik, seperti berikut: Dalam Perlawanan Penentuan, pemenang Zon A dan Zon B bermain menentang satu sama lain tempat sendiri dan tempat lawan. Pemenang akan layak.
Perlawanan Klasifikasi
Berdasarkan keputusan, dan  telah diletakkan dalam Kumpulan 1, manakala ,  dan  telah diletakkan dalam Kumpulan 2 dengan.
Kumpulan 1
' dan ' mara ke Separuh Akhir Zon A.
Kumpulan 2
' dan ' mara ke Separuh Akhir Zon A.
Separuh Akhir
' dan ' mara ke Perlawanan Akhir Zon A.
Perlawanan Akhir
mara ke Perlawanan Penentuan.
Kumpulan 2
mara ke Perlawanan Akhir Zon B.
Perlawanan Penentuan
Keputusan agregat terikat 2 – 2, dan play-off dimainkan di tempat berkecuali untuk menentukan siapa yang layak.
layak, menerusi play-off.
Rodiyah Sapiee
YB Rodiyah Sapiee adalah ahli politik Malaysia berbangsa Melayu dari Parti Pesaka Bumiputera Bersatu. Beliau telah memenangi kerusi, Sarawak pada Pilihan raya umum Malaysia 2022 lalu. .
Mohammad Yusof Apdal
Dato' Mohammad Yusof Apdal adalah ahli politik Malaysia berbangsa Bajau dari Parti Warisan. Beliau telah memenangi kerusi Parlimen, Sabah pada Pilihan raya umum Malaysia 2022 lalu. Beliau juga merupakan bekas ADUN Lahad Datu, Sabah.Beliau juga menyandang jawatan sebagai Timbalan Menteri Pengajian Tinggi dibawah kepimpinan Kerajaan Perpaduan Anwar Ibrahim. Beliau juga merupakan adik kepada Datuk Seri Mohd Shafie Apdal Presiden Parti Warisan, bekas Naib Presiden UMNO dan Ahli Parlimen Semporna.
Sekolah Menengah Kebangsaan Nanga Dap
Sekolah Menengah Kebangsaan Nanga Dap atau nama ringkasnya SMK Nanga Dap merupakan sebuah sekolah menengah di Nanga Dap, Kanowit, Sarawak, Malaysia.
Sejarah
SMK Nanga Dap merupakan salah satu daripada tiga buah sekolah menengah yang terletak di daerah Kanowit, selain SMK Kanowit dan SMK Sedaya.
Frigat kelas Fridtjof Nansen
Kelas Fridtjof Nansen adalah frigat yang menjadi unit penempur permukaan utama di dalam Tentera Laut Diraja Norway. Sebanyak lima buah frigat telah dipesan dari pembina kapal yang berasal dari Sepanyol iaitu Bazan (kini Navantia). Setakat bulan Ogos 2010, empat buah kapal telah berada dalam perkhidmatan aktif manakala kapal kelima (HNoMS Thor Heyerdahl) akan ditauliahkan pada bulan Disember 2010. Kos keseluruhan perolehan lima buah frigat ini dianggarkan bernilai NOK21 bilion.
MY Gogoprint Sdn. Bhd.
Gogoprint.com.my adalah sebuah laman web percetakan dalam talian khusus dalam penjualan perkhidmatan pencetakan di Malaysia, ia dikendalikan oleh syarikat yang berdaftar sebagai MY Gogoprint Sdn. Bhd. dan ibu pejabatnya berada di Damansara Heights, Kuala Lumpur. MY Gogoprint Sdn. Bhd. adalah sebahagian daripada syarikat induk Singapura yang ditubuhkan untuk menjalankan perniagaan percetakan dalam talian di beberapa negara Asia Tenggara. Setakat ini, jenama Gogoprint mengendalikan laman web di Thailand, Malaysia, dan Singapura dengan rancangan untuk terus berkembang di Asia Tenggara. Ia ditubuhkan dengan pelaburan benih dari syarikat induk antarabangsa OPG (Online Printing Group). OPG memandu pembangunan dan pertumbuhan dalam talian syarikat percetakan di Brazil, yang baru-baru ini beredar ke Vistaprint.
Laman Web
Sebagai syarikat pencetakan dalam talian, Gogoprint bergantung kepada laman web mereka untuk menerima pesanan daripada pelanggan. Berbandingkan dengan kedai pencetak yang tradisional terutamanya mengumpul pesanan melalui kedai-kedai mereka. Dalam kombinasi dengan sistem pengurusan di sebalik tabir yang kuat, Gogoprint membangunkan laman web di mana pelanggan memilih produk yang mereka perlukan, mengkonfigurasinya mengikut semua pilihan yang mereka perlukan, membuat pesanan dan membayarnya di atas talian, dan pesanan akan dihantar di mana-mana di Malaysia.
Operasi
Pada mulanya, laman web menawarkan khidmat percetakan kad perniagaan, risalah, poskad, kepala surat, dan folder presentasi, menyasarkan pelanggan B2B terutamanya. Laman web itu memanjangkan pangkalan produknya secara berterusan, dan kini menawarkan pelbagai produk percetakan untuk pelanggan perniagaan dan juga individu.
Pautan Luar
Laman web rasmi Gogoprint Malaysia
Laman web rasmi Gogoprint Singapura
Laman web rasmi Gogoprint Thailand
Laman web rasmi Gogoprint Australia
Laman web rasmi Gogoprint Indonesia
Mohamad Shafizan Kepli
Mohamad Shafizan Kepli adalah ahli politik Malaysia berbangsa Melayu dari Parti Pesaka Bumiputera Bersatu. Beliau telah memenangi kerusi Batang Lupar Sarawak pada Pilihan raya umum Malaysia 2022 lalu. .
Sekolah Kebangsaan Juru
Sekolah Kebangsaan Juru atau nama ringkasnya SK Juru, merupakan sebuah Sekolah kebangsaan yang terletak di Simpang Ampat.
Pada 2009, Sekolah Kebangsaan Juru memiliki 434 pelajar lelaki dan 417 pelajar perempuan, menjadikan jumlah keseluruhan murid seramai 851 orang. Ia mempunyai seramai 54 orang guru.2009
Rasyid
Rasyid (رشيد; bahasa Qibti: ⲣⲁϣⲓⲧ Rashit; Rosette; Rosetta) adalah bandar pelabuhan terletak dalam Delta Nil di wilayah pemerintahan Beheira Mesir iaitu 65 kilometer jauh sebelah timur Iskandariah.
Kota ini ditubuhkan sekitar abad ke-9; ia menjadi makmur dengan merosotnya kota Iskandariah yang ditawan kerajaan Uthmaniyah pada tahun 1517, namun kemudiannya jatuh dengan terbangkit kembalinya kota tersebut. Ia menjadi titik tumpuan para pengkaji ketamadunan Mesir Purba dengan dijumpainya suatu batu bersurat ditemui di sana pada tahun 1799 yang membantu mentafsir banyak penulisan lama tamadun tersebut. Ia adalah destinasi pelancongan terkenal dalam kalangan warga British pada abad ke-19 kerana suasana ia yang bersih dengan seni bina Uthmaniyah dan ladang-ladang limau yang menarik dan mencuci mata.
Sejarah
Bandar Rasyid dihuni sepanjang sejarah Mesir Purba bernama Khito ("penduduk") di bawah pemerintahan firaun Menes. Pada era Ptolemaious pula, kota ini diganti namanya menjadi Bolbitine (juga Bolbitinum atau Bolbitinon, salah satu dari tujuh cabang Sungai Nil zaman Herodotus).
Kota ini menjadi kawasan pertahanan utama bani Umayyah sehingga tahun 749 dengan berlakunya Pemberontakan Bashmur. Pada tahun 850-an, khalifah Abbasiyah memerintahkan sebuah kubu dibina di tapak kota ini, petempatan kota di sekitar kubu ini mula berkembang pada zaman abad pertengahan. Semasa Perang Salib Ketujuh, Louis IX dari Perancis menduduki bandar ini dalam masa singkat pada tahun 1249.
Dali bin Haji Ahmad
Haji Mohamed Dali Bin Hj. Ahmad ataupun Capt. Dali adalah salah seorang ahli kumpulan dalam 150-orang perintis Rejimen Askar Melayu DiRaja. Dari kacamata seorang perajurit, ketua keluarga, penyumbang kepada masyarakat dan negara, Capt. Dali telah mengharungi pelbagai detik dan peristiwa penting dalam pembentukan negara tercinta, Malaysia.
Sejarah Keluarga
Capt. Dali merupakan anak kelapan dari sembilan orang adik-beradik. Ibu bapa beliau, Haji Ahmad Bin Mohd Isa dan Hajjah Alang Saedah Binti Orang Kaya Muda telah membesarkan beliau di Kampong Pasir Puteh, Ipoh, Perak. Capt. Dali telah berkahwin dengan Hajjah Saoma Binti Haji Ismail pada 6 November 1936 dan telah dikurniakan lima orang cahaya mata–Yusof Tahmali, Kalsom Malaily, Rohani, Robaiyah dan Ahmad Azhar.[1]
Bersama Rejimen Askar Melayu
Pada 1 Disember 1933, sewaktu beliau berumur 18 tahun, Capt. Dali (nombor badan 101, Rejimen Askar Melayu DiRaja) menyertai Experimental Company iaitu kumpulan perintis yang telah membawa kepada penubuhan Rejimen Askar Melayu DiRaja. Experimental Company diasaskan pada 1 Mac 1933 bagi melatih 150 orang Melayu untuk menjadi perajurit terbaik Malaya. Setelah berlatih selama kurang dari 2 tahun, Experimental Company itu telah berjaya membuktikan kepada pihak-pihak yang telah meluahkan ketidakpercayaan terhadap orang-orang Melayu yang dianggap tidak berupaya untuk menguasai disiplin militari. Dengan itu, maka tertubuhlah Rejimen Askar Melayu DiRaja pada 1 Januari 1935.[2]
Sebagai Dram Mejar
Capt. Dali telah memegang jawatan khas di dalam sejarah askar Melayu apabila beliau dilantik sebagai Dram Mejar pertama setelah mempelajari setiap instrumen di dalam pancaragam (termasuk instrumen flute dan bugle) di samping membaca nota muzik. Beliau mengetuai pancaragam askar seramai 44 orang anggota dan memimpin mereka di persembahan-persembahan rasmi serata Malaya dan Singapura. Pada tahun 1937, beliau telah memimpin Malay Drum Corps di dalam sebuah persembahan untuk siaran antarabangsa di bawah segmen berita terpilih British iaitu Universal Newsreel.[4]
Legasi
Capt. Dali mengharungi pertempuran di Singapura pada Februari 1942 sebagai ahli Kompeni 'C' di bawah 1st Battalion, di mana Leftenan Adnan merupakan rakan seperjuangannya. Sewaktu tiga tahun dan sembilan bulan tempoh penaklukan Jepun di Malaya, Capt. Dali telah kembali bersama keluarganya di kampung halaman di Ipoh dan Seri Menanti, di mana beliau telah mengambil kerja-kerja kilang, buruh dan pengawal bagi menyara diri dan keluarga.[2] Setelah Jepun menyerah diri, Capt. Dali kembali menyertai semula Rejimen Askar Melayu Diraja dan berkhidmat bersama 2nd Battalion sebagai Sarjan Mejar Rejimen ataupun Regimental Sergeant Major (RSM) dan kemudiannya sebagai Pegawai Kadet (Cadet Officer). Semasa tempoh Malayan Union, Capt. Dali adalah merupakan sebahagian dari 17 orang pegawai yang telah ditauliahkan sekaligus oleh Raja England, King George VI dan pemerintah-pemerintah negeri Melayu; Capt. Dali telah bersara sebagai pegawai militari pada tahun 1955 pada usia 40 tahun, setelah berkhidmat selama 21 tahun, 182 hari, bermula dari pangkat Prebet sehingga Kapten.[3]
Memoir & Villa Captain Dali
Setelah memegang beberapa jawatan sepanjang kehidupan dewasanya di Malaya dan Singapura, Capt. Dali akhirnya telah menetap di Taiping, Perak di Kampung Pinang di mana beliau telah membina rumah kediaman tetapnya. Rumah yang berusia lebih dari 60 tahun itu telah melalui pengubahsuaian dan pemulihan, serta diberi nama Villa Capt. Dali.
Di Kampung Pinang, Capt. Dali terus gigih berkhidmat untuk komuniti dengan pelbagai sumbangan dan kegiatan amal jariah dalam menaik taraf kemudahan dan pembangunan di Kampung Pinang. Nama beliau juga amat sinonim dalam pengasasan dan pembentukan Kampung Pinang.
Richard Rapu
Dr. Richard Rapu adalah ahli politik Malaysia dari Parti Pesaka Bumiputera Bersatu. Beliau telah memenangi kerusi, Sarawak pada Pilihan raya umum Malaysia 2022 lalu. .
Kim Yoon-seok
Kim Yoon-seok adalah seorang pelakon lelaki Korea Selatan.
Sekolah Kebangsaan Mengkuang
Sekolah Kebangsaan Mengkuang
Lee Chul-min
Lee Chul-min adalah seorang pelakon lelaki Korea Selatan.
Smosh
Pada tahun 2002, Anthony Padilla telah membuat laman web bernama "smosh.com" untuk membuat animasi suar, dan kemudiannya disertai oleh kawannya, Ian Hecox. Tidak lama selepas itu, mereka mula menyiarkan video di saluran YouTube Smosh pada musim gugur tahun 2005 dan dengan cepat menjadi salah satu saluran paling popular di laman web ini. , saluran Smosh mempunyai lebih daripada 8 bilion pandangan video dan lebih 24 juta pelanggan, meletakkannya di luar 50 saluran paling banyak yang dilanggan di YouTube.
Saluran Smosh telah mengalami tiga rentang berlainan sebagai saluran YouTube yang paling dilanggan. Tempoh pertama menjangkau dari Mei hingga Jun 2006, yang kedua menjangkau dari bulan April 2007 hingga September 2008, dan rentang ketiga berlangsung dari Januari hingga Ogos 2013.
Pada 6 November, 2018, syarikat induk Smosh Defy Media tiba-tiba ditutup tanpa amaran. Pada 12 November 2018, Smosh mengeluarkan satu video mengumumkan bahawa pengeluaran Smosh, Smosh Pit, dan kandungan Smosh Games masih berterusan, dan bahawa video yang sedia ada akan selesai dan kandungan lain akan dikeluarkan secara bebas oleh Smosh di Saluran YouTube mereka. Mereka kemudian menyertai Mythical Entertainment selepas syarikat mereka dibeli oleh Rhett dan Link.
Biografi
Daniel Anthony Padilla dilahirkan pada 16 September 1987 di Sacramento County, California. Nama keluarga ibunya ialah Eden.
Ian Andrew Hecox dilahirkan pada 30 November 1987 di Sacramento County, California juga. Nama keluarga ibunya ialah Perancis.
Ahli
Terkini
Bekas
Roy Angau Gingkoi
Roy Angau Gingkoi adalah ahli politik Malaysia dari Parti Rakyat Sarawak. Beliau telah memenangi kerusi, Sarawak pada Pilihan raya umum Malaysia 2022 lalu.
Smosh
Ahli
Garis masa
Huang Tiong Sii
Dato' Sri Huang Tiong Sii adalah ahli politik Malaysia dari Parti Rakyat Bersatu Sarawak. Beliau telah memenangi kerusi, Sarawak pada Pilihan raya umum Malaysia 2022 lalu. Beliau juga merupakan Ahli Dewan Undangan Negeri Sarawak untuk. .
Luna Maya
Luna Maya Sugeng adalah seorang pelakon berkewarganegaraan Indonesia berketurunan India, Jawa dan Austria yang memulakan kerjayanya sebagai model iklan dan catwalk.
Kerjaya lakonan/model
Luna memulakan kerjayanya sebagai model gadis penutup untuk pemilihan Aneka Yess! 1999, dan memenangi Favorite winner iaitu pemenang #3 bersama kelas yang bersama Luna ketika itu iaitu Fanny Fabriana dan Fera Feriska yang masih aktif dalam dunia hiburan. Selepas itu, Luna berpeluang menjadi model pengiklanan, salah satunya majalah, mula muncul dalam klip video Cool Colors dengan tajuk "Satu Yang Pasti" pada tahun yang sama. Kemudian dia terus mengisi sebagai bintang klip video untuk kumpulan muzik Naff dalam lagu "Yang Tak Pernah BIsa Mencintaimu" pada tahun 2000, dan Sheila on 7 dalam lagu "Sahabat Sejati". Kemudian selepas itu Luna turut menyertai dunia peragaan di "Look Model Indonesia" dan menjadikan dia antara model paling berjaya di eranya. Selepas berjaya menjadi model, pada tahun 2004, Luna turut mencuba bidang lakonan menerusi filem pertamanya sebagai watak sokongan bernama Barbara menerusi filem 30 Hari Mencari Cinta arahan Upi Avianto dan memasuki filem keduanya serta seram pertamanya dalam lakonannya sebagai Mina menerusi filem Bangsal 13 bersama Endhita arahan Ody C. Harahap. Kemudian tidak lama selepas 2 filem ini datang lagi tawaran untuk bermain dalam filem itu, dia muncul dalam filem Brownies pada tahun yang sama yang memainkan watak Astrid dan juga diarahkan oleh Hanung Bramantyo walaupun dia tidak terlalu banyak muncul dalam filem itu. Tidak lama selepas 3 filem tersebut, pada tahun yang sama, Luna juga segera mencuba dunia sinetron dengan bermain dalam tajuk Kau dan Aku bersama Indra Bruggman, dan Ferry Irawan dan cukup berjaya dalam rating ketika disiarkan.
Selepas itu, sehingga kini Luna masih aktif berlakon dalam filem cereka, turut wujud dalam dunia sinetron dan pernah membintangi beberapa iklan terkenal serta mengacarakan beberapa rancangan televisyen, mengarah dan menghasilkan beberapa klip video, filem pendek dan rancangan. filem, juga menjalankan beberapa perniagaannya. yang masih aktif dan berkembang hari ini.
Kerjaya nyanyian
Luna bukan sahaja terlibat dalam bidang lakonan dan peragaan, kerana Luna turut menyumbangkan suaranya dalam lagu tema Euro 2008, Play, bersama Dewi Sandra dan Sandra Dewi.
Selepas kolaborasi ini, Luna kembali berkolaborasi dengan Dide, yang merupakan vokalis kumpulan Green Leaf. Mereka menyanyikan sebuah lagu berjudul Suara (I Hope) yang disusun semula dalam versi dangdut. Lagu ini menjadi album lagu tema filemnya berjudul Janda Kembang. Selain itu, Luna juga telah berkembang dalam bidang pengarahan dengan mengarahkan filem pendek berjudul Suci and The City, klip video tunggal nyanyian Dhea Ananda berjudul Kau Tak Setia — di mana dia juga bertindak sebagai penerbit untuk album terbarunya, serta klip video dari kumpulan muzik bernama Malka.
Pada April 2010, Luna telah dilantik oleh Indonesia's Showbiz Insiders sebagai #1 Bintang TV Berbayar Tertinggi 2009 dan #3 Pelakon Bergaji Tertinggi 2009, buat pertama kalinya bekerja dengan bekas kekasihnya, Ariel dalam versi pasangan iklan Lux.
Pada November tahun yang sama, Luna muncul sebagai bintang jemputan di konsert mini Cinta Silver yang dinyanyikan oleh Glenn Fredly, yang secara khusus mendedikasikan konsert itu kepada Luna dan pengarah Erwin Arnada. Pada konsert itu, Luna mendeklamasikan puisi cinta.
Kerjaya pengacaraan dan penjurian
Kerjaya pengacaraan Luna bermula dengan pengisian RCTI pada tahun 2005 iaitu Cinema-Cinema, selepas itu Luna diamanahkan untuk mengisi pelbagai rancangan komedi sitkom di Trans TV iaitu Extravaganza pada 2006 bersama Tora Sudiro, Aming dan ramai lagi. Selepas itu, Luna juga berkesempatan mempersembahkan persembahan langsung pertamanya bersama Nirina Zubir, Aming, dan Ringgo Agus Rahman pada malam penganugerahan pertama Indonesian Movie Awards pada 2007. Selepas itu, pada 2008 Luna menjadi hos program muzik pagi “Dahsyat " bersama Raffi Ahmad dan Allahyarham Olga Syahputra. Dahsyat sendiri cukup berjaya dari segi rating televisyen yang sentiasa mendapat rating 1 apabila ditayangkan sebagai program pagi dan pernah mendapat rating saham yang mencecah 85% menjadikan Dahsyat sebagai pemerolehan rating tertinggi dalam sejarah program pagi di RCTI. Dan juga pada acara berprestij televisyen Indonesia iaitu Panasonic Gobel Awards, Dahsyat sendiri cukup berjaya dan sentiasa cemerlang dengan membawa pulang trofi dalam kategori Favourite Music Program & Variety Show selama 8 tahun berturut-turut dari 2010-2017. Dan terima kasih kepada Dahsyat, Luna turut mendapat pengiktirafan daripada penonton televisyen dengan menerima pencalonan di Anugerah Panasonic 2009 dan Anugerah Panasonic Gobel 2010 bagi kategori Penyampai Muzik Kegemaran & Rancangan Varieti tetapi tewas kepada rakan sekerjanya, Allahyarham Olga Syahputra. Susulan daripada program-program di atas, termasuk Dahsyat yang menjadi kemuncak kerjaya pengacaraan Luna, turut bersama Raffi Ahmad dan Allahyarham Olga Syahputra, yang banyak memberikan tawaran kerja pengacaraan kepada Luna, malah mereka bertiga. Sehingga kini Luna masih aktif dalam dunia pengacaraan dan terus mengacarakan beberapa rancangan televisyen.
Pada November 2020, Luna telah dilantik sebagai pengacara dan juri utama program realiti dan pertandingan peragaan Indonesia's Next Top Model yang disiarkan oleh NET. Sehingga kini, rancangan itu telah berlangsung selama tiga musim.
Kerjaya penerbitan dan pengarahan
Selain sebagai pelakon, model, pengacaraan, Luna juga pernah mencuba dunia penerbitan/pengarahan seperti menjadi penerbit bersekutu dalam filem yang turut dilakonkan sendiri di Jakarta Undercover, Luna juga telah berkembang menjadi pengarah dengan bermula dengan pengarahan. sebuah filem pendek berjudul Suci and The City. , lakonan Jian Batari dan pelakon senior Nani Widjaja yang filem pendeknya dimuatkan dalam acara LA Indie Movie 2009 yang turut dipengerusikan oleh maestro filem Indonesia Garin Nugroho bersama rakan pelakon yang mengambil bahagian sebagai pendek pengarah filem serta Luna pada majlis tersebut iaitu Lukman Sardi, Wulan Guritno, Desta, Indra Birowo, Sigi Wimala, Olga Lydia, dan Ringgo Agus Rahman. Selain berada dalam medium filem pendek, Luna turut berpeluang mengarah beberapa klip video single penyanyi terkenal seperti Andien dan kemudiannya ada juga yang dinyanyikan oleh Dhea Ananda dengan tajuk Kau Tak Setia — di mana dia juga bertindak sebagai penerbit. untuk album terbarunya, serta klip video daripada kumpulan muzik bernama Malka.
Bersambung baru-baru ini setelah sekian lama tidak menceburi dunia pengarahan. Pada 2021 semalam, Luna kembali mengarah semula, tetapi sebagai pengarah jemputan dalam 1-2 episod, dan Luna juga pernah berkhidmat sebagai penerbit kreatif bersama Hestu Saputra dalam Siri Asal WeTV Ustad Millennial, lakonan Prilly Latuconsina, Arbani Yasiz, Umay Shahab, dan banyak lagi.
Kerjaya perniagaan
Luna mempunyai jenama pakaian bernama Luna Habbit yang ditubuhkan pada (2015) di bawah PT Ritel Luna Makmur.
Selepas makanan dan fesyen, pada (2019) Luna juga cuba bekerjasama dengan Marcel Lukman untuk mengeluarkan jenama kecantikan bernama Nama Beauty. Nama ini dipilih untuk menghargai kecantikan setiap wanita dan mengajak anda tampil yakin. Krim bibir adalah produk pertama yang dikeluarkannya dan kini menjual pelbagai produk kosmetik dan penjagaan kulit yang lain. Dan perniagaan itu sama seperti perniagaan makanan dan fesyen yang turut berkembang sehingga kini.
Pada (2023) Nama Beauty membuka cawangan pertamanya di Pondok Indah Mall.
Luna Maya juga melebarkan sayapnya untuk menceburi bidang produksi media dan perniagaan hiburan dengan menubuhkan TS (Travel Secret) Media. Bukan keseorangan, dia membawa rakan dan rakan sekerjanya Marianne Rumantir, ada beberapa lagi rakan sejawatnya, dan mereka berdua mengacarakan acara yang hadir di TS Media iaitu TS Talks. Juga jangan lupa menyediakan banyak tempat menarik dan menjemput beberapa rakan sekerja/rakan atau pelakon/aktres/selebriti Luna dan Marianne yang mereka kenali untuk terlibat dan menyertai beberapa acara iaitu mengisi pelbagai segmen Travel Secrets di Youtube selain TS Talks dibawakan oleh Luna dan Marianne. Salah satunya ialah segmen Boboho, segmen untuk golongan muda, di mana Erika Carlina diberi peluang untuk menjadi hos dan menjadi hos acara utama bagi segmen tersebut dan banyak lagi, dan sehingga kini Travel Secrets masih berkembang dan berjalan.
Televisyen
🇨🇴
Muzik video
🇨🇴
Pencapaian dan pengiktirafan
🇨🇴
Sekolah Kebangsaan Khir Johari, Pulau Pinang
Pada 2009, Sekolah Kebangsaan Khir Johari memiliki 135 pelajar lelaki dan 112 pelajar perempuan, menjadikan jumlah keseluruhan murid seramai 247 orang. Ia mempunyai seramai 23 orang guru.2009
Surealisme
Surealisme adalah gerakan budaya yang bermula pada awal 1920-an, dan terkenal kerana karya-karya seni visual dan tulisan-tulisan para anggota kumpulan yang berdasarkan imej-imej yang terdapat dalam mimpi dan keadaan separa sedar. Salah seorang pelukis yang menjadi pelopor gaya seni ini ialah Salvador Dalí.
Sekolah Menengah Kebangsaan Kemena
Sekolah Menengah Kebangsaan Kemena atau nama ringkasnya SMK Kemena merupakan sebuah sekolah menengah di Bintulu, Sarawak.
Sejarah
SMK Kemena merupakan salah satu daripada enam buah sekolah menengah yang terletak di daerah Bintulu, selain SMK Bintulu, SMK Bandar Bintulu, SMK Baru Bintulu, SMK Kidurong, dan SMK Asyakirin.
Edwin Banta
Edwin Banta adalah ahli politik Malaysia dari Parti Rakyat Sarawak. Beliau telah memenangi kerusi, Sarawak pada Pilihan raya umum Malaysia 2022 lalu. Di peringkat akar umbi, beliau merupakan Timbalan Pengerusi PRS Bahagian Tamin.
Son Ho-jun
Son Ho-jun (lahir 27 Jun 1984) merupakan seorang pelakon dan penyanyi dari Korea Selatan.
Tahun-tahun awal dan kerjaya
Son Ho-jun membuat penampilan sulung lakonannya pada tahun 2006 dalam drama pendidikan, Jump 2. Pada tahun 2007, Son membuat debut hiburannya sebagai ketua Tachyon, kumpulan lelaki dengan tiga orang ahli, yang pertama kali membuat persembahan di rancangan A-Live di Channel V Korea. Kumpulan pop pertama yang dilancarkan oleh J&H Media, Tachyon mengeluarkan single debut Feel Your Breeze (buatan semula Korea daripada kumpulan lelaki Jepun V6 ), kemudian dibubarkan tidak lama kemudian.
Selepas muncul dalam drama SBS Coffee House, yang berakhir pada Julai 2010, Son memasuki perkhidmatan tentera. Sekembalinya pada 2013, beliau kembali berlakon dan menjadi terkenal kerana melakonkan watak Haitai dalam drama kampus Reply 1994. Beliau juga mendapat populariti kerana muncul dalam rancangan realiti, terutamanya Youth Over Flowers dan Three Meals a Day: Fishing Village.
Pada Julai 2016, Son menandatangani kontrak dengan YG Entertainment. Pada 2017, beliau membintangi drama percintaan terkenal Confession Couple. Pada 2019, beliau mendapat pujian kritikal untuk lakonannya dalam The Light in Your Eyes. Pada tahun 2020, Son memainkan peranan sebagai novelis dan penulis skrip yang berjaya dalam drama Netflix, Was It Love?.
Chow Yu Hui
Chow Yu Hui adalah ahli politik Malaysia dari Parti Tindakan Demokratik. Beliau telah memenangi kerusi, Pahang pada Pilihan raya umum Malaysia 2022 lalu. Beliau juga merupakan bekas Ahli Dewan Negeri Pahang untuk dan. .
Sekolah Menengah Agama Maahad Al Mashoor Al Islami
Sekolah Menengah Agama Maahad Al Mashoor Al Islami,atau nama ringkasnya SMA Maahad Al Mashoor Al Islami, merupakan sebuah Sekolah Menengah Agama yang terletak di Sungai Batu, Bayan Lepas, Pulau Pinang. Ia juga dikenali dengan gelaran "Maahad" oleh pelajarnya dan "Al Mashoor Balik Pulau" oleh masyarakat setempat merupakan sebuah Sekolah Menengah Agama yang terletak di Jalan Sungai Nipah, Balik Pulau, Pulau Pinang. Pada 2009, Sekolah Menengah Agama Maahad Al Mashoor Al Islami memiliki 146 pelajar lelaki dan 0 pelajar perempuan, menjadikan jumlah keseluruhan murid seramai 146 orang. Ia mempunyai seramai 18 orang guru.2009
Alhamdulillah, tanggal 24 jun 2011 yang lalu dengan bangganya telah termetrai satu Majlis Perasmian Maahad Al Mashoor Al Islami yang dirasmikan sendiri oleh DYMM Seri Paduka Baginda Yang DiPertuan Agong Sultan Mizan dan sekaligus nama maahad telah bertukar ke Kompleks Pendidikan Maahad Al Mashoor Al Islami, Simpang Empat, Balik Pulau, Pulau Pinang.
Sejarah Maahad Al-Mashoor Al-Islami
Maahad Al Mashoor Al Islami ditubuhkan pada tahun 1916. Nama sebenar sekolah ini ialah Madrasah Al-Quran. Maahad Al Mashoor diberi nama sempena nama seorang penghulu yang terkemuka di Pulau Pinang iaitu Tuan Habil Al-Mashoor. Asal usul sekolah ini bermula di Lebuh Aceh (Masjid Melayu).
Tahun 1916 sekolah ini berpindah ke Kampung Jawa kerana hendak membesarkan sekolah dan menambahkan mata pelajaran Agama dan Bahasa Arab. Oleh kerana memenuhi kehendak penuntut yang kian bertambah sekolah ini terpaksa berpindah sekali lagi. Sekolah ini berpindah ke Lebuh Tek Soon iaitu sebuah rumah kepunyaan Tuan Haji Bachik, seorang hartawan dari Melaka. Di sana kurikulum sekolah mula berubah bagi menyesuaikan dengan keadaan dan kehendak masa.
Sekolah ini menjadi terkenal di kalangan masyarakat melayu khasnya dan juga kaum Islam di pelusuk rantau kepulauan Indonesia dan Negeri Thai. Pada tahun 1934, Tuan Sheikh Abbas telah menjadi guru besar sekolah ini. Dalam masa pentadbiran Tuan Sheikh Abbas, sekolah ini berjaya mengeluarkan majalah bulanan seperti Ar-Raja, Wahdatul Madaris dan Risalatul Hijrah. Semasa pemerintahan Jepun, sekolah in telah ditutup selama 3 tahun 8 bulan tetapi dibuka semula apabila British memerintah semula. Pada awal 1957, Y.T.M Tunku Abd. Rahman Putera Al-Haj telah melawat sekolah lelaki dan perempuan. Sejak itu sekolah yang dahulunya tidak mendapat perhatian para pembesar Islam sudah mula menarik perhatian ramai.
Y.T.M. Tunku telah berjanji membantu mendirikan bangunan baru bagi kedua-dua sekolah dan beliau juga telah menyuarakan supaya Jawatankuasa sekolah membuat permohonan bantuan kewangan kepada Lembaga Kebajikan Masyarakat Persekutuan Tanah Melayu dan lembaga ini telah bersetuju membina bangunan baru. Selepas tahun 1970, semasa Al-Ustaz Sheikh Ahmad Bajunid menjadi guru besar, beliau memainkan peranan penting dalam usaha menampung lebih ramai lagi murid-murid Melayu yang tercicir dari Sekolah Menengah Kerajaan. Dalam masa pentadbiran beliau sekolah ini menerima bantuan bulanan daripada Rabitah Al-Alam Al-Islami (The World Muslim League).
Pada akhir tahun 1978, Kerajaan Negeri Pulau Pinang telah mengambil tanah tapak bangunan sekolah lelaki di Lebuh Tek Soon, Pulau Pinang untuk mendirikan Kompleks Tun Abd. Razak. Sebagai gantinya Kerajaan Negeri memberikan sebidang tanah di Jalan Air Itam seluas 2.8 ekar mulai 1 Januari 1979, Kementerian Pelajaran Malaysia bahagian Agama telah mengambil alih pentadbiran sekolah ini secara rasmi dan diberi nama Sekolah Menengah Kebangsaan Agama Al-Mashoor (Lelaki).
Setelah persetujuan diperolehi, dengan kerjasama Majlis Agama Islam Pulau Pinang pada Februari 1993, Maahad Al Mashoor Al Islami pun diwujudkan semula.
Oleh kerana tiada tempat yang sesuai MAIPP dan TRUSTY telah bersetuju untuk menumpang sementara di bangunan wakaf Masjid Ridwaniah, Sungai Batu, Bayan Lepas, dan kini Maahad Al-Mashoor Al-Islami telah mula bertapak dan tersergam indah di Simpang Empat, Balik Pulau, Pulau Pinang. Tapak ini diberikan oleh kerajaan sebagai menggantikan tapak sebenar yang telah diambil alih untuk bangunan Komtar.
Alhamdulillah, tanggal 24 Jun 2011 yang lalu dengan bangganya telah termetrai satu Majlis Perasmian Maahad Al Mashoor Al Islami yang dirasmikan sendiri oleh DYMM Seri Paduka Baginda Yang DiPertuan Agong Sultan Mizan dan sekaligus nama maahad telah bertukar ke Kompleks Pendidikan Maahad Al Mashoor Al Islami, Simpang Empat, Balik Pulau, Pulau Pinang.
Rukun 17 Pelajar Maahad Al Mashoor Al Islami
1. Subuh Kami Muafiq
2. Peraturan Kami Patuh
3. Masa Kami Tepat
4. Bertindak Kami Segera
5. Guru Kami Taat
6. Ibu Bapa Kami Sayang
7. Tetamu Kami Sapa
8. Sahabat Kami Hormat
9. Dorm Kami Kemas
10. Cadar Kami Tegang
11. Kasut Kami Susun
12. Sampah Kami Kutip
13. Pakaian Kami Kemas
14. Belajar Kami Fokus
15. Bahasa Kami Tiga
16. Markah Kami Atas 80